CELEX: 22012D0222
Language: et
Date: 2012-01-19 00:00:00
Title: 2012/222/EL: ELi-EFTA ühistransiidiprotseduuri ühiskomitee otsus nr 2/2012, 19. jaanuar 2012 , Türgile 20. mai 1987 . aasta ühistransiidiprotseduuri konventsiooniga ühinemise kutse esitamise kohta

26.4.2012   
            
            
               ET
            
            
               Euroopa Liidu Teataja
            
            
               L 114/33
            
         ELi-EFTA ÜHISTRANSIIDIPROTSEDUURI ÜHISKOMITEE OTSUS nr 2/2012,
   19. jaanuar 2012,
   Türgile 20. mai 1987. aasta ühistransiidiprotseduuri konventsiooniga ühinemise kutse esitamise kohta
   (2012/222/EL)
   ÜHISKOMITEE,
   võttes arvesse 20. mai 1987. aasta ühistransiidiprotseduuri konventsiooni (1) (edaspidi „konventsioon”), eriti selle artikli 15 lõike 3 punkti e,
   ning arvestades järgmist:
   
               (1)
            
            
               Kaubanduse edendamine Türgiga oleks hõlpsam, kui Türgi ning Euroopa Liidu, Islandi Vabariigi, Norra Kuningriigi ja Šveitsi Konföderatsiooni vahel veetavate kaupade suhtes kasutataks ühistransiidiprotseduuri.
            
         
               (2)
            
            
               Sellise protseduuri kasutamiseks on asjakohane kutsuda Türgit konventsiooniga ühinema,
            
         ON VASTU VÕTNUD KÄESOLEVA OTSUSE:
   Artikkel 1
   Kooskõlas konventsiooni artikliga 15a kutsutakse Türgit käesoleva otsuse lisas esitatud Euroopa Liidu Nõukogu ja Türgi vahelise kirjavahetuse teel ühinema konventsiooniga alates 1. juulist 2012.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 19. jaanuar 2012
      
         
            Ühiskomitee nimel
         
         
            eesistuja
         
         Mirosław ZIELIŃSKI
      
   
   
      (1)  EÜT L 226, 13.8.1987, lk 2.
   
      LISA
      Lugupeetud …
      Mul on au Teile teatada ELi-EFTA ühistransiidiprotseduuri ühiskomitee 19. jaanuari 2012. aasta otsusest (otsus nr 2/2012), millega Türgit kutsutakse saama 20. mai 1987. aasta ühistransiidiprotseduuri konventsiooni osaliseks. Euroopa Liit kutsub Türgit üles kinnitama, et ta kohaldab eespool nimetatud konventsiooni mittediskrimineerivalt kõigi liikmesriikide suhtes.
      Türgi ühinemine konventsiooniga võib konventsiooni artikli 15a kohaselt toimuda siis, kui ta on esitanud Euroopa Liidu Nõukogu peasekretariaati ühinemiskirja koos konventsiooni tõlkega Türgi ametlikku keelde.
      Sügava lugupidamisega
      
         
            peasekretär
         
         
            Euroopa Liidu Nõukogu peasekretariaat
         
      
      Türgi,
      võttes teadmiseks ELi-EFTA ühistransiidiprotseduuri ühiskomitee19. jaanuari 2012. aasta otsuse (otsus nr 2/2012) kutsuda Türgit ühinema 20. mai 1987. aasta ühistransiidiprotseduuri konventsiooniga (edaspidi „konventsioon”),
      võttes arvesse konventsiooniga ühinemise kutset ning
      taotledes kõnealuse konventsiooni osaliseks saamist,
      OTSUSTAB
      ühineda konventsiooniga;
      lisada ühinemiskirjale konventsiooni tõlke Türgi ametlikku keelde;
      kinnitada, et ta aktsepteerib kõiki ELi-EFTA ühistransiidiprotseduuri ühiskomitee soovitusi ja otsuseid, mis on vastu võetud 19. jaanuari 2012. aasta otsuse ja selle kuupäeva vahel, mil Türgi ühinemine konventsiooni artikli 15a kohaselt jõustub.
      …